Pielikums Gulbenes novada pašvaldības domes 10.06.2025. lēmumam Nr. GND/2025/422

|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv | | |

Gulbenē

**Grozījumi Gulbenes novada pašvaldības domes 2016.gada 25.augusta attīstības plānošanas dokumentā “Stāmerienas pils darbības stratēģija 2016.-2030.gadam”**

Izdarīt Gulbenes novada pašvaldības domes 2016.gada 25.augustaattīstības plānošanas dokumentā “Stāmerienas pils darbības stratēģija 2016.-2030.gadam” (turpmāk – Stratēģija) šādus grozījumus:

* 1. Izteikt titullapu jaunā redakcijā (1.pielikums).
  2. Izteikt sadaļu “SATURA RĀDĪTĀJS” jaunā redakcijā (2.pielikums).
  3. Izteikt sadaļu “IEVADS” jaunā redakcijā (3.pielikums).
  4. Papildināt 1.1. nodaļu “IESKATS VĒSTURĒ” ar jaunu pēdējo rindkopu šādā redakcijā:

“2021. gadā ir izstrādāts un apstiprināts Stāmerienas pils iekštelpu atjaunošanas, renovācijas un restaurācijas projekts, ko izstrādāja SIA “Ināras Caunītes arhitektu birojs”. Projektā iekļauta gan pils renovācija, gan arī jauni risinājumi, kas padarītu pili daudz pieejamāku cilvēkiem ar īpašām vajadzībām. Risinājumu izstrādē tika iesaistīta nodibinājums Invalīdu un viņu draugu biedrība “Apeirons”, kas sniedza savu vērtējumu par risinājumiem.”

* 1. Izteikt 1.2. nodaļu “STĀMERIENAS PILS ATTĪSTĪBA PLĀNOŠANAS DOKUMENTOS” jaunā redakcijā (4.pielikums).
  2. Izteikt 1.3. nodaļu “DARBĪBAS PILNVAROJUMS UN ORGANIZATORISKĀ STRUKTŪRA” jaunā redakcijā (5.pielikums).
  3. Papildināt 2.2. nodaļu “VĒRTĪBAS” aiz vārdiem “piesaisti Latvijai un savai lokālajai vietai” ar vārdiem: “– veidojot pasākumus kopienas līdzdalībai”.
  4. Aizstāt 2.3. nodaļā “VĪZIJA” vārdus “Radošas teritorijas un kultūras pakalpojumi” ar vārdiem “Radošas teritorijas un kultūras pakalpojumu piekļūstamība”.
  5. Izteikt 2.4. nodaļu “FUNKCIJAS” jaunā redakcijā (6.pielikums).
  6. Izteikt 4. sadaļu “DARBĪBAS VIRZIENI UN PIRORITĀRIE UZDEVUMI” jaunā redakcijā (7.pielikums).
  7. Izteikt 5. sadaļas “PLĀNOTIE DARBĪBAS REZULTĀTI” tabulas nodaļu “Plānotais apmeklējumu skaits” šādā redakcijā (8.pielikums).
  8. Izteikt 6. sadaļu “STĀMERIENAS PILS ILGTSPĒJAS NODROŠINĀŠANA” jaunā redakcijā (9.pielikums).

1.pielikums

Grozījumiem Gulbenes novada pašvaldības domes

2016.gada 25.augustaattīstības plānošanas dokumentā

“Stāmerienas pils darbības stratēģija 2016.-2030.gadam”

*Stratēģija apstiprināta 2016.gada 25.augusta Gulbenes novada pašvaldības domes sēdē*

*Aktualizēta, veikti grozījumi 2021.gada 25. novembra Gulbenes novada pašvaldības domes sēdē*

*Aktualizēta, veikti grozījumi 2025.gada 10.jūnija Gulbenes novada pašvaldības domes sēdē*



**STĀMERIENAS PILS DARBĪBAS stratēģija**

**2016. – 2030.gadam**

**2016.**

**2021.**

**2025.**



Gulbenes novada pašvaldības domes priekšsēdētājs A. Caunītis

2.pielikums

Grozījumiem Gulbenes novada pašvaldības domes

2016.gada 25.augustaattīstības plānošanas dokumentā

“Stāmerienas pils darbības stratēģija 2016.-2030.gadam”

**Satura rādītājs**

[Ievads](#_Toc460400015) 3

[1. Esošās situācijas raksturojums](#_Toc460400016) 4

[1.1. Ieskats vēsturē](#_Toc460400017) 4

[1.2. Stāmerienas pils attīstība plānošanas dokumentos](#_Toc460400018) 10

[1.3. Darbības pilnvarojums un organizatoriskā struktūra](#_Toc460400019) 13

[2. Stāmerienas pils misija](#_Toc460400020) 15

[2.1. Misija](#_Toc460400021) 15

[2.2. Vērtības](#_Toc460400022) 15

[2.3. Vīzija](#_Toc460400023) 16

[2.4. Funkcijas](#_Toc460400024) 17

[3. Stipro un vājo pušu analīze (SVID)](#_Toc460400025) 17

[4. Darbības virzieni un prioritārie uzdevumi](#_Toc460400026) 19

[5. Plānotie darbības rezultāti](#_Toc460400027) 22

[6. Stāmerienas pils ilgtspējas nodrošināšana](#_Toc460400028) 32

7. [Izmantotie informācijas avoti](#_Toc460400029) 34

Gulbenes novada pašvaldības domes priekšsēdētājs A. Caunītis

3.pielikums

grozījumiem Gulbenes novada domes

2016.gada 25.augustaattīstības plānošanas dokumentā

“Stāmerienas pils darbības stratēģija 2016.-2030.gadam”

**Ievads**

Stāmerienas pils darbības stratēģija 2016. – 2030.gadam (turpmāk – Stratēģija) ir ilgtermiņa attīstības plānošanas dokuments, kurā sniegti priekšlikumi Stāmerienas pils attīstībai, izvērtējot esošo situāciju un piedāvājot pils attīstības virzienus un uzdevumus.

Stratēģiju izstrādāGulbenes novada pašvaldība, sadarbībā ar Gulbenes novada pašvaldības aģentūru “Gulbenes tūrisma un kultūrvēsturiskā mantojuma centrs”, Gulbenes novada vēstures un mākslas muzeju, un Stāmerienas pagasta pārvaldi. Stratēģija apstiprināta ar Gulbenes novada domes 2016.gada 25.augusta sēdes (Nr.12, 19.§) lēmumu. Aktualizēta, papildinājumi un precizējumi veikti 2021.gada 25. novembra Gulbenes novada domes sēdē (protokols Nr.21; 40.p.) un 2025. gada 10.jūnija Gulbenes novada domes sēdē.

Stāmerienas pils attīstības virzieni noteikti saskaņā ar vairākiem nacionāla un reģionāla līmeņa plānošanas dokumentiem – Latvijas ilgtspējīgas attīstības stratēģiju līdz 2030.gadam, Latvijas Nacionālo attīstības plānu 2021.-2027.gadam, Kultūrpolitikas pamatnostādnēm 2021.-2027.gadam, Latvijas tūrisma attīstības rīcības plāns 2021. -2027.gadam, Vidzemes plānošanas reģiona ilgtspējīgas attīstības stratēģiju 2030 u.c.

Latvijas ilgtspējīgas attīstības stratēģijā līdz 2030.gadam kā viena no prioritātēm minēta Latvijas kultūras telpas saglabāšana, mijiedarbība un bagātināšana ar mērķi saglabāt un attīstīt Latvijas kultūras kapitālu un veicināt piederības izjūtu Latvijas kultūras telpai, attīstot sabiedrības radošumā balstītu konkurētspējīgu nacionālo identitāti un veidojot Latvijā kvalitatīvu kultūrvidi.

Stāmerienas pils atjaunošana radīs kvalitatīvu dzīves telpu, sakoptu un radošu dzīves vidi, kas piesaistīs radošus un inovatīvus cilvēkus, stiprinās reģiona kapacitāti un maksimāli efektīvi izmantos tā priekšrocības un resursus. Atbildīgi izmantojot šos resursus un atjaunojot novada kultūrvēsturisko mantojumu, izveidosies uzņēmējdarbībai pievilcīga vide un tiks veicināta tūrisma attīstība.

Gulbenes novada pašvaldības domes priekšsēdētājs A. Caunītis

4.pielikums

Grozījumiem Gulbenes novada pašvaldības domes

2016.gada 25.augustaattīstības plānošanas dokumentā

“Stāmerienas pils darbības stratēģija 2016.-2030.gadam”

**1.2. StāmeriEnas pils attīstība plānošanas dokumentos**

**Latvijas ilgtspējīgas attīstības stratēģija līdz 2030.gadam**

Prioritāte: Kultūras telpas saglabāšana, mijiedarbība un bagātināšana

Mērķis: Saglabāt un attīstīt Latvijas kultūras kapitālu un veicināt piederības izjūtu Latvijas kultūras telpai, attīstot sabiedrības radošumā balstītu konkurētspējīgu nacionālo identitāti un veidojot Latvijā kvalitatīvu kultūrvidi.

Prioritārie ilgtermiņa rīcības virzieni:

1. piederības izjūtas Latvijas kultūras telpai stiprināšana;
2. radošas sabiedrības veidošana:

* Kultūrizglītība ikviena indivīda radošo spēju attīstīšanai;
* Radoša pilsētvide un radošo industriju attīstība;
* Kultūras mantojuma potenciāla izmantošana radošā tūrisma attīstīšanai;
* Latvijas digitālās kultūras telpas paplašināšana;
* Sabiedrības līdzdalība kultūras procesu veidošanā.

**Latvijas Nacionālās attīstības plāns 2021.-2027.gadam**

Prioritāte: Kvalitatīva dzīves vide un teritoriju attīstība

Mērķis: Dzīves vides kvalitātes uzlabošana līdzsvarotai reģionu attīstībai

**Rīcības virziens:** Bioloģiskās daudzveidības saglabāšanas pasākumu integrēšana tautsaimniecības nozarēs, jo īpaši lauksaimniecības, mežsaimniecības un zivsaimniecības nozarēs, īstenojot ilgtspējīgu dabas resursu apsaimniekošanu un zaļās infrastruktūras izmantošanu, vienlaikus nodrošinot bioloģiskās un ainavu daudzveidības aizsardzību un vērtību celšanu, sekmējot ilgtspējīgu tūrisma attīstību.

Prioritāte: Kultūra un sports aktīvai un pilnvērtīgai dzīvei.

Mērķis: Ikvienam pieejams dinamisks kultūras un sporta pakalpojumu klāsts, kas ļauj attīstīt talantus un veidot spēcīgu Latvijas tēlu pasaulē.

**Rīcības virziens:** Cilvēku līdzdalība kultūras un sporta aktivitātēs.

Rīcības virziena mērķis: Kultūra un sports veicina Latvijas ekonomikas un sociālo izaugsmi, veidojot radošu un ilgtspējīgu Latvijas sabiedrību.

**Kultūrpolitikas nostādnes 2021.-2027. gadam** **“Kultūrvalsts”**

Rīcības virzieni:

* Kultūras piedāvājuma pieejamība sabiedrībai;
* Sabiedrības līdzdalība kultūras procesos;
* Nemateriālā un materiālā kultūras mantojuma saglabāšana un ilgtspēja.

Sabiedrības iesaiste nemateriālā kultūras mantojuma saglabāšanā un ilgtspējā, tostarp tautas tradīciju un latviskās dzīvesziņas kopšanā, bagātina Latvijas kultūrtelpas reģionālo daudzveidību un attīsta nacionālās, reģionālās un lokālās piederības sajūtu. Tajā nereti sakņojas arī jaunas radošās uzņēmējdarbības iniciatīvas – tūrisma piedāvājums, jauni produkti un pakalpojumi, kas balstīti vietējā nemateriālajā kultūras mantojumā.

Arī kultūras pieminekļu saglabāšanas jomā aizvien būtiskāka loma to saglabāšanā un izmantošanā ir mantojuma kopienu iesaistei, kas veicina pieminekļu izmantošanas ilgtspēju.

Kultūras mantojuma potenciāla izmantošana

Kultūras mantojumam, jo īpaši kultūras pieminekļiem un dokumentārajam mantojumam, ir būtisks, bieži vien neizmantots potenciāls gan reģionālajai attīstībai un tūrismam, gan kopienu dzīves kvalitātes uzlabošanai, gan pētniecībai un izglītībai, gan nacionālās, reģionālās un lokālās identitātes stiprināšanai. Līdz ar to pamatnostādnes paredz virkni pasākumu, ar kuru palīdzību plānots sekmēt gan kultūras mantojuma saglabāšanu nākotnes paaudzēm, gan kultūras mantojuma potenciāla atraisīšanu. Atsevišķi pasākumi vērsti uz kultūras mantojuma nelikumīgas aprites ierobežošanu globalizācijas un starptautiskās vides izaicinājumu kontekstā. Piesaistot Eiropas Savienības līdzekļus ieguldījumiem, kuru mērķis ir sekmēt kultūras pieminekļu atjaunošanu un līdz ar to arī reģionu sociāli ekonomiskā potenciāla stiprināšanu, jātiecas uz to, lai veiktie darbi atbilstu ICOMOS izstrādātajiem kvalitātes principiem.

**Latvijas tūrisma attīstības rīcības plāns 2021.-2027.gadam**

Mērķis: “Ilgtspējīga tūrisma attīstība, uzturot līdzšinējos sasniegumus un veicinot tādu tūrisma produktu jaunradi, kas balstīti vietējās vērtībās un dzīvesveidā, radot saturīgu un pievilcīgu pieredzējumu, stiprinot starptautisko konkurētspēju”.

Tūrisma attīstības politika un tās īstenošana ir balstīta uz ilgtspējīgas attīstības, vietējo vērtību saglabāšanas, radošuma, kvalitātes, godīgas konkurences un sadarbības, kā arī efektīvas darbības principiem.

Ilgtspējīgas tūrisma attīstības politikas īstenošanai nākamajam plānošanas periodam tiek izvirzītas trīs galvenās nozares attīstības prioritātes:

1) tūrisma nozares starptautiskās konkurētspējas stiprināšana un eksporta veicināšana;

2) piesaistoša tūrisma piedāvājuma veidošana vietējo vērtību un dzīvesveida kontekstā, vietējā tūrisma veicināšana;

3) tūrisma pārvaldības pilnveidošana, izglītība un pētniecība.

**Eiropas ainavu konvencija**, ko Eiropas Padome pieņēma 2000. gada 20.oktobrī

Mērķis: Šīs Konvencijas mērķi ir veicināt ainavu aizsardzību, pārvaldību un plānošanu, kā arī organizēt sadarbību par ainavu jautājumiem Eiropā.

**Vidzemes plānošanas reģiona ilgtspējīgas attīstības stratēģija 2030**

Vīzija – vietu pievilcība: 2030. gadā Vidzemes reģions Latvijā un ārpus tās asociējas kā pievilcīga dzīves vide ar kvalitatīvu pakalpojumu pieejamību, kvalitatīvu uzņēmējdarbības vidi un brīvā laika pavadīšanas iespējām. Reģionā pārdomāti tiek izmantots kultūras un dabas kapitāla potenciāls. Lai arī reģiona kopējais iedzīvotāju skaits ir samazinājies, tomēr proporcionāli ir pieaudzis tādu pastāvīgo iedzīvotāju skaits, kuri ir izvēlējušies dzīvot reģionā, pateicoties šeit pieejamajai pievilcīgajai lauku un reģiona pilsētu videi ar labām mobilitātes iespējām un kvalitatīviem pakalpojumiem. Reģionā ir pieejami kompleksi pakalpojumi dažādām iedzīvotāju grupām, kas tiek sniegti, izmantojot jaunākās tehnoloģiskās iespējas. Reģiona iedzīvotāji ir sociāli atbildīgi un aktīvi, izrāda interesi un iesaistās kopienu dzīvē.

Svarīgākie rīcību virzieni:

* Reģiona ainavu potenciāla izmantošana, uzlabojot ainavu telpas apzināšanu un attīstības plānošanu;
* Veicināt līdzsvarotu apdzīvojuma struktūru reģionā, veicinot sadarbību un koordinētu attīstību starp attīstības centriem un Rīgu, attīstības centru starpā un starp pilsētu un lauku teritorijām, un stiprinot teritorijas attīstības plānošanas kapacitāti Vidzemes savdabīgā ainavu potenciāla izmantošana vietu attīstībā;
* Reģiona kultūras un dabas kapitāla saglabāšana un izmantošana;
* Atbalsts stipras un vienotas kopienas attīstībai;
* Tradicionālās kultūras saglabāšana, pārmantošana un popularizēšana.

**Gulbenes novada ilgtspējīgas attīstības stratēģija 2014.-2030.gadam**

Kā vīzija “Gulbenes novads 2030” noteikta – sakopti lauki, daudzveidīga lauksaimnieciskā ražošana un pārstrāde, inovatīvi ražošanas uzņēmumi, kvalitatīvi pakalpojumi, uzturēta kultūrvide un vēstures pieminekļi, pievilcīga lauku un pilsētvides ainava, aktīva sabiedriskā dzīve, sociālā iekļaušana – pamats dzīvošanai, strādāšanai, atpūtai un dzīves līmeņa kvalitātes paaugstināšanai katrā ģimenē un novadā kopumā.

Saskaņā ar Stratēģijas horizontālo prioritāti – Infrastruktūras sakārtošana, kas attiecas uz stratēģisko mērķi “Kultūras un dabas vērtībās balstīta kvalitatīva dzīves vide, noteikts, ka:

Kā viens no stratēģiski svarīgajiem objektiem kultūras infrastruktūras un pakalpojumu pilnveidošanai ir Stāmerienas muižas apbūves renovācija.

Stratēģijā norādīts, ka Gulbenes novadā ir visi nepieciešamie resursi, lai stiprinātu nacionālo identitāti un pilsoniskās sabiedrības saliedētību, uzturētu un radītu nacionālās kultūras vērtības. Ir jāveido sadarbība starp kultūras un tautsaimniecības nozarēm, lai vecinātu novada kultūras daudzveidību, radošo industriju attīstību, līdzsvarotu kultūras procesu attīstību un kultūras pieejamību visā novada teritorijā.

**Gulbenes novada attīstības programma 2025. – 2030.gadam**

Gulbenes novada vīzija ir:

Sakopti lauki, daudzveidīga lauksaimnieciskā ražošana un pārstrāde, inovatīvi ražošanas uzņēmumi, kvalitatīvi pakalpojumi, uzturēta kultūrvide un vēstures pieminekļi, pievilcīga lauku un pilsētvides ainava, aktīva sabiedriskā dzīve, sociālā iekļaušana - pamats dzīvošanai, strādāšanai, atpūtai un dzīves līmeņa kvalitātes paaugstināšanai katrā ģimenē un novadā kopumā.

Gulbenes novada integrētajā attīstības programmā noteiktas vairākas rīcības un aktivitātes, kas īstenojamas saistībā ar Stāmerienas pils attīstību:

1. Ilgtermiņa prioritātē “Kultūras telpas attīstība un dzīves kvalitāte” noteiktas četras vidēja termiņa prioritātes (VTPK), kas vērstas uz: kultūrvides, ainavas un novada tradīciju saglabāšanu, stiprinot nacionālo identitāti un pilsoniskās sabiedrības saliedētību, uzturot un no jauna radot nacionālās kultūras vērtības, lai piesaistītu iedzīvotājus un neļautu tiem aizceļot.

**Gulbenes novada attīstības programmas 2025.-2030.gadam RĪCĪBAS PLĀNS 2025.-2030.GADAM**

RVK1.3. Materiālā un nemateriālā kultūras mantojuma saglabāšana un popularizēšana.

UK1.3.1. Veikt Valsts, reģionālas un vietējas nozīmes kultūrvēsturisko objektu sakārtošanu, uzturēšanu, “iedzīvināšanu” un atgriešanu sabiedrībai.

UK2.2.3. Attīstīt novada kultūrvēsturiskā mantojuma pieejamību.

VTPE4. Attīstīta uzņēmējdarbības vide

UE4.3.1.Nodrošināt plānveidīgu tūrisma attīstību un koordināciju novadā.

UE4.3.2. Attīstīt tūrisma objektus un infrastruktūru, saglabājot kultūrvēstures un industriālo mantojumu:

1. Pilnveidot un attīstīt Stāmerienas pili kā vissezonas tūrisma un kultūras piedāvājumu.

IP3. Kultūras telpas attīstība un dzīves vides kvalitāte

UK1.1.1. Nodrošināt daudzveidīgu kultūras pasākumu klāstu un veicināt jaunu/orģinālu kultūras pasākumu piedāvājumu.

UK1.1.2. Nodrošināt ilgtspējīgu kultūrainavu un vides labiekārtojumu:

1. Nodrošināt novada ainavisko teritoriju saglabāšanu un izkopšanu;
2. Veikt muižu vēsturisko parku un dīķu atjaunošanu teritoriju ilgtspējīgas attīstības un sabiedrības pieejamības nodrošināšanai

UK1.1.3. Nodrošināt kultūras mantojuma izmantošanu dažādu mērķgrupu sociālās labbūtības veicināšanai.

Gulbenes novada pašvaldības domes priekšsēdētājs A. Caunītis

5.pielikums

Grozījumiem Gulbenes novada pašvaldības domes

2016.gada 25.augustaattīstības plānošanas dokumentā

“Stāmerienas pils darbības stratēģija 2016.-2030.gadam”

## 1.3. DARBĪBAS PILNVAROJUMS UN ORGANIZATORISKĀ STRUKTŪRA

Stāmerienas pils atrodas nekustamajā īpašumā “Stāmerienas pils parks”, Vecstāmeriena, Stāmerienas pagasts, Gulbenes novads, zemes gabala kadastra apzīmējums 5088 008 0074, Stāmerienas pils kadastra apzīmējums 5088 008 074 001. Stāmerienas pils lietošanas tiesības Gulbenes novada dome atguva 2016.gada aprīlī.

Pamatojoties uz Pašvaldību likuma 4.panta pirmās daļas 5.punktu, kurš nosaka, ka viena no pašvaldības autonomajām funkcijām ir sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm, Stāmerienas pils stratēģisko vadību īsteno Gulbenes novada pašvaldība, savukārt pārvaldes funkciju veic Gulbenes novada pašvaldības aģentūra “Gulbenes tūrisma un kultūrvēsturiskā mantojuma centrs”, pamatojoties uz Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” nolikuma II. nodaļas “Aģentūras kompetence” 4.2.apakšpunktu (Aģentūrai ir funkcija īstenot kultūras un tūrisma attīstību, izmantojot vēstures pieminekļus – “Šaursliežu dzelzceļa līnija Gulbene–Alūksne” (sliežu ceļi, inženierbūves, aprīkojums, ēkas, ritošais sastāvs) un Stāmerienas pils (pils, pils parks, ratnīca, klēts, smēde), kā arī popularizēt tos Latvijā un ārvalstīs). Stāmerienas pils darbību nosaka Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” struktūrvienību “Stāmerienas pils” nolikums Nr. TKMC/IEK/2020/1 izdots 2020.gada 30.oktobrī.

Gulbenes novada pašvaldība nodrošina sekojošu Stāmerienas pils kā kultūrvēsturiskā mantojuma objekta administratīvo funkciju īstenošanu sadarbībā ar:

* Attīstības un iepirkumu nodaļu – finansējuma piesaiste (valsts budžets, Eiropas Savienības struktūrfondi, pārrobežu sadarbības programmas) pils saglabāšanai un attīstībai, iepirkumu procedūru organizēšana ar pils saglabāšanu, atjaunošanu un restaurāciju saistītu darbību veikšanai;
* Finanšu nodaļu – grāmatvedības un finanšu pārvaldība;
* Īpašumu pārraudzības nodaļu – īpašumu sakārtošanas, uzturēšanas jautājumi;
* Informācijas tehnoloģiju kompetences centru – IT nodrošināšana;
* Juridiskā un personālvadības nodaļu – juridisko, personālvadības un darba aizsardzības pārvaldība;
* Sabiedrisko attiecību speciālistiem – starptautiskie sakari un publicitāte;
* Gulbenes novada kultūras centrs – kultūras pasākumu plānošana un organizēšana Stāmerienas pilī;
* Gulbenes novada vēstures un mākslas muzejs – kultūrvēsturiskā mantojuma un pasākumu veidošana;
* Gulbenes novada bibliotēka – novadpētniecība un vēsturisko materiālu digitalizācija;
* Gulbenes novada Mākslas skola – izstāžu, ekspozīciju, plenēru veidošana.

Gulbenes novada pašvaldības aģentūra “Gulbenes tūrisma un kultūrvēsturiskā mantojuma centrs” (turpmāk – Aģentūra) nodrošina sekojošu Stāmerienas pils kā kultūrvēsturiskā mantojuma objekta funkciju īstenošanu:

* Pils attīstības stratēģiskā plānošana;
* Personālvadības un lietvedības dokumentācijas pārvaldība;
* Finansējuma piesaiste pils saglabāšanai un attīstībai;
* Stāmerienas pils budžeta paredzēto līdzekļu finanšu pārvaldība;
* Kultūras un tūrisma produktu izveide;
* Publicitātes pasākumu īstenošana Latvijā un ārvalstīs;
* Iekštelpu un āra teritorijas uzturēšana (pils parks, ratnīca, klēts, smēde);

Gulbenes novada pašvaldības Litenes, Stāmerienas un Stradu pagasta apvienības pārvalde veic saimniecisko funkciju Stāmerienas pils āra teritorijas (pils parks, ratnīca, klēts, smēde) uzturēšanā, sadarbojoties ar Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” struktūrvienību “Stāmerienas pils”.

Stāmerienas pils vēsturei, arhitektūrai un misijai atbilstošu ekspozīciju un izstāžu veidošanai, daļa pils telpu nodota Gulbenes novada vēstures un mākslas muzeja funkciju īstenošanai.

Stāmerienas pils budžets tiek veidots no Gulbenes novada pašvaldības budžeta, Stāmerienas pils ieņēmumiem un piesaistot dažādu projektu finansējumu.

Gulbenes novada pašvaldības domes priekšsēdētājs A. Caunītis

6.pielikums

Grozījumiem Gulbenes novada pašvaldības domes

2016.gada 25.augustaattīstības plānošanas dokumentā

“Stāmerienas pils darbības stratēģija 2016.-2030.gadam”

## FUNKCIJAS

Stāmerienas pilī plānots īstenot šādas funkcijas:

* Kultūrvēsturiskā mantojuma saglabāšana, attīstība, popularizēšana un piekļūstamības nodrošināšana;
* Pils vēsturei, arhitektūrai un misijai atbilstošu pakalpojumu sniegšana, ekspozīciju un izstāžu veidošana;
* Apzinot vietējās kopienas vajadzības un sadarbojoties ar to, veidot kultūrvēsturiskā mantojuma pārneses norises;
* Kultūras pasākumu organizēšana;
* Svinīgo ceremoniju un pasākumu norises vietas iekārtošana un nodrošināšana;
* Publicitātes un atpazīstamības nodrošināšana vietējā un starptautiskā līmenī;
* Jaunu tūrisma produktu veidošana.

Funkciju īstenošanas mērķi, uzdevumi un plānotie rezultāti detalizēti aprakstīti Stratēģijas 4. un 5.sadaļā.

Gulbenes novada pašvaldības domes priekšsēdētājs A. Caunītis

7.pielikums

Grozījumiem Gulbenes novada pašvaldības domes

2016.gada 25.augustaattīstības plānošanas dokumentā

“Stāmerienas pils darbības stratēģija 2016.-2030.gadam”

# **4. DARBĪBAS VIRZIENI UN PRIORITĀRIE UZDEVUMI**

| **Nr.**  **p.k.** | **Mērķis** | **Uzdevumi** |
| --- | --- | --- |
| **1.** | **Kultūrvēsturiskā mantojuma saglabāšana un pieejamība** | * 1. Veikt Stāmerienas muižas kompleksa (pils, parks, klēts, ratnīca, kalēja māja) atjaunošanas, renovācijas un restaurācijas darbus;   2. Stāmerienas pils darbības nodrošināšana pils publiskās piekļūstamības nodrošināšanai;   3. Gulbenes novada vēstures un mākslas muzeja funkciju īstenošana pils telpās;   4. telpu aprīkošana un pielāgošana ekspozīciju izvietošanai un jaunu pakalpojumu sniegšanai;   5. veikt vēsturiskās un kultūrvēsturiskās izpētes, jaunu radošā tūrisma un kultūras pakalpojumu veidošanai, iesaistot sabiedrību;   6. pacēlāja izbūvēšana no pils pagraba uz pirmo un otro stāvu;   7. piekļūstamības risinājumu integrēšana pils interjerā. |
| **2.** | **Stāmerienas pils vēsturei, arhitektūrai un misijai atbilstošu pakalpojumu sniegšana, ekspozīciju un izstāžu veidošana** | * 1. Ekskursiju nodrošināšana gida pavadībā dažādām iedzīvotāju grupām un paaudzēm pa Stāmerienas pili un teritoriju;   2. multimediālas ekspozīcijas izveidošana, uzturēšana un aktualizēšana par Stāmerienas pils vēsturi un baronu fon Volfu atstāto kultūrvēsturisko mantojumu Gulbenes novadā;   3. interjera iekārtojuma ekspozīciju izveide;   4. pils telpu pielāgošana inovatīvu, kvalitatīvu produktu un pakalpojumu radīšanai;   5. mākslas izstāžu veidošana. |
| **3.** | **Stāmerienas pils – kultūras gaismas nesējs** | * 1. Organizēt pils misijai atbilstošus kultūras pasākumus:      1. kamermūzikas koncertus;      2. kamerizrādes;      3. mākslinieku un fotogrāfu mākslas plenērus;      4. vietēju un starptautisku literātu plenērus un tīklošanās pasākumus;      5. starptautisku J.Brāmsa pianistu konkursu;      6. starptautisku teātru, pūtēju orķestru un deju festivālu norise pilī un pils parkā;      7. radīt un nodrošināt Romantiskās literatūras bibliotēkas darbību;      8. ikgadēju pasākumu “Itāļu dzīves garša”;      9. nacionāla un starptautiskas mēroga radošās nometnes un rezidences;      10. nacionāla un starptautiska mēroga mākslas plenērus un meistarklases;      11. nacionāla un starptautiska mēroga laikmetīgās un skatuves dejas pasākumus un meistarklases;   2. izmantot vēsturisko pils vidi dažādu jaunuzvedumu un koncertprogrammu veidošanai;   3. attīstīt sadarbību ar Latvijas Kultūras akadēmiju un citām Latvijas mākslas augstskolām, piesaistot arī to starptautiskos partnerus un sadarbības projektu realizāciju;   4. veidot sadarbību ar dažādām Latvijas un Starptautiskām kultūras, vēstures, tūrisma iestādēm un sabiedriskajām organizācijām, attīstot Stāmerienas pili par Eiropas romantisma pērli visos mākslas žanros un arhitektūrā;   5. organizēt pilī starptautiskās izpētes un mākslas konferences, seminārus, forumus, diskusijas Eiropas romantisma laika kontekstā. |
| **4.** | **Stāmerienas pils – svinīgo ceremoniju un pasākumu norises vieta** | * 1. Pils 1. stāva telpu restaurācija svinīgo ceremoniju un pasākumu norisei;   2. piekļūstamības nodrošināšana, radot iespēju gan vietējiem iedzīvotājiem, gan interesentiem no visas Latvijas un ārvalstīm atzīmēt pilī svarīgus dzīves notikumus;   3. kāzu svinību attīstība, piedāvājot pakalpojumus: laulību reģistrēšanas vietu, dažādas aktivitātes jaunlaulātajiem un viesiem, pirmo valsi pils lielajā zālē, aktivitātes pie mīlestības ozola pils parkā u.c.;   4. pie ezera, parka teritorijā, izveidot mūsdienīgu skatuvi brīvdabas pasākumiem, aktivitātēm. |
| **5.** | **Publicitāte un atpazīstamības veicināšana** | * 1. Ar kultūras pasākumu un starptautisku projektu īstenošanu veicināt pils atpazīstamību reģionālā, nacionālā un starptautiskā mērogā;   2. atpazīstamības veicināšana starptautiskās izstādēs un gadatirgos;   3. sabiedrības informēšana par aktivitātēm pilī, izmantojot sociālos tīklus, laikrakstus, TV;   4. sadarbības veidošana ar Itālijas, Vācijas un citām (ja attiecināms) vēstniecībām starptautiskās sadarbības un kopprojektu radīšanai;   5. Stāmerienas pils tīmekļvietnes, FB un Instagram kontu veidošana un uzturēšana;   6. gatavot publicitātes novada informācijas nesējos – mājas lapā, FB kontos, novada laikrakstam, visitgulbene.lv;   7. sadarboties ar laikrakstu “Dzirkstele” un nacionāla mēroga medijiem. |
| **6.** | **Stāmerienas pils – tūrisma pakalpojumu kompleksa krustpunkts Gulbenes novadā** | * 1. Mērķtiecīgi izmantot Stāmerienas pagastā esošās vērtības (Stāmerienas pils un parks, Gulbenes – Alūksnes Bānītis, Stāmerienas Svētā Ņevas Aleksandra pareizticīgo baznīca, ezeri, ainaviskas vietas, veidojot daudzveidīgu un vienotu tūrisma piedāvājumu;   2. baronu fon Volfu dzimtas atstātā kultūrvēsturiskā mantojuma Gulbenes novadā (Stāmerienas muižas apbūve, Litenes muiža, Vecgulbenes muižas apbūve, Lizuma muiža, u.c.) apvienošana vienotā maršrutā;   3. sadarbības veidošana ar blakus esošajiem novadiem reģiona konkurētspējas paaugstināšanai, piem. “Bānīša zeme”;   4. veidot starptautisku tūrisma maršrutu – apvienojot Eiropas kultūrvēsturisko mantojumu. |

Gulbenes novada pašvaldības domes priekšsēdētājs A. Caunītis

8.pielikums

Grozījumiem Gulbenes novada pašvaldības domes

2016.gada 25.augustaattīstības plānošanas dokumentā

“Stāmerienas pils darbības stratēģija 2016.-2030.gadam”

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Plānotais apmeklējumu skaits** | **5000** | **5000\*** | **7000\*** | **15000** | **20000** | **20000** | **20000** | **20000** | **20000** | **20000** | **20000** | **20000** | **20000** | **20000** | **20000** |  |
| Stāmerienas pils apmeklētāju skaits pēc skaitītāja (uzstādīts 29.11.2019) |  |  |  | 2918 | 33462 | 36215 | 31728 | 26651 | 29448 |  |  |  |  |  |  |  |
| Pils apmeklētāji pēc biļetēm |  |  |  |  | 11950 | 12577 | 12470 | 13605 | 9777 |  |  |  |  |  |  |  |
| Ekskursiju grupu skaits |  |  |  |  | 136 | 197 | 223 | 173 | 192 |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |

9.pielikums

Grozījumiem Gulbenes novada pašvaldības domes

2016.gada 25.augustaattīstības plānošanas dokumentā

“Stāmerienas pils darbības stratēģija 2016.-2030.gadam”

# **6. STĀMERIENAS PILS ILGTSPĒJAS NODROŠINĀŠANA**

Saglabāt Stāmerienas pili nākamajām paaudzēm kā izcilu arhitektūras pieminekli un attīstīt pilī vispusīgu kultūras, mākslas un tūrisma piedāvājumu.

Viens no svarīgākajiem faktoriem Stāmerienas pils ilgtspējas nodrošināšanai ir tas, ka tā ir pašvaldības īpašums, bet tajā pašā laikā darbības stratēģijas mērķis ir neradīt papildus finanšu slogu pašvaldībai kultūrvēsturiskā objekta uzturēšanai.

Finansēšanas avoti – pašvaldības finansējums, ieņēmumi no pakalpojumiem un biļetēm un dažādu projektu izstrādes.

Finansiālo patstāvību nodrošina objekta iekļaušana vienotos maršrutos, tūrisma piedāvājumos, kā arī plānotā pakalpojumu daudzveidība. Pils telpu restaurācija un atjaunošana mazinās sezonalitātes ietekmi, jo kultūras pasākumi tiks organizēti arī rudens un ziemas sezonā.

Lai nodrošinātu apmeklētāju skaita pieaugumu, ir veikta detalizēta pils darbības virzienu un uzdevumu izstrāde līdz 2030.gadam, nodrošinot pēc iespējas plašāku un dažādām iedzīvotāju grupām atbilstošu pakalpojumu klāstu.

Pils darbības nodrošināšanai un stratēģisko mērķu īstenošanai ir nepieciešams stabils pils personāls – vadītāja, tūrisma organizatore, projektu vadītāja, mākslinieciskā noformētāja un tehniskais personāls. Lai nodrošinātu pils kvalitatīvu un ilgstošu darbību, personāla skaits netiek samazināts.

Lai nodrošinātu kvalitatīvu kultūras pakalpojumu sniegšanu pēc iespējas plašākam pils viesu skaitam ir nepieciešami uzlabojumi, kas ir saistīti ar iekļaujošu vidi, kas ir pakāpeniski jāuzlabo un jāpilnveido, tajā skaitā iekļaujot universāla dizaina elementus.

Stāmerienas pils mērķa grupas:

* Gulbenes novada iedzīvotāji;
* apkārtējo novadu iedzīvotāji;
* ģimenes ar bērniem;
* pensionāri;
* cilvēki ar funkcionāliem traucējumiem;
* mazākumtautību iedzīvotāji;
* skolu organizētas grupas un jaunieši;
* ārvalstu un vietējie individuālie tūristi;
* tūristu grupas (Latvijas un ārvalstu, īpaši no Vācijas, Lietuvas, Igaunijas, Itālijas, Ziemeļvalstīm);
* radošo industriju pārstāvji;
* mūzikas un mākslas profesionāļi un mīļotāji.

Finanšu piesaistes iespējas vēsturiskā centra attīstībai un projektu īstenošanai:

* Valsts kultūrkapitāla fonds, Vidzemes kultūras programma;
* Nacionālā kultūras mantojuma pārvalde;
* Eiropas Reģionālās Attīstības Fonds;
* Eiropas Lauksaimniecības fonds lauku attīstībai;
* dažādas Eiropas projektu programmas (ERASMUS+, Gētes institūts, “Radošā Eiropa”, “Vietējā attīstība, nabadzības mazināšana un kultūras sadarbība”) (VARAM, KM
* ārvalstu vēstniecības;
* dažādi fondi, biedrības (Dabas fonds, Dantes Aligjēri biedrība)
* Valsts ministriju finansējums (VARAM, KM, ĀM);
* Igaunijas - Latvijas pārrobežu sadarbības programma;
* Mecenāti, atbalstītāji.

Stāmerienas pils finansiālu patstāvību raksturo izdevumu un ieņēmumu līdzsvarots sadalījums ilgtermiņā.

|  |  |
| --- | --- |
| **Nr.p.k.** | **Ienākumu avots** |
| **1.** | Maksa par pils, izstāžu un ekspozīciju apmeklējumu |
| **2.** | Maksa par gida pakalpojumiem |
| **3.** | Kultūras pasākumu apmeklējumi – biļešu tirdzniecība |
| **4.** | Telpu un teritorijas noma |
| **5.** | Maksa par tematisku programmu piedāvājumu pilī un parkā |
| **6.** | Suvenīru tirdzniecība |
| **7.** | Ieņēmumi no viesmīlības pakalpojumiem |
| **8.** | Maksa par publiskās - privātās partnerības ēdināšanas pakalpojumu sniegšanu pilī |

|  |  |
| --- | --- |
| **Nr.p.k.** | **Izdevumi** |
| **1.** | Apkure |
| **2.** | Ūdens un kanalizācija |
| **3.** | Elektroenerģija |
| **4.** | Pārējie komunālie pakalpojumi |
| **5.** | Telpu uzturēšana (saimnieciskie izdevumi, apsardzes pakalpojumi, sakaru pakalpojumi u.c.) |
| **6.** | Darbinieku atalgojums |
| **7.** | Ar izstāžu un ekspozīciju iekārtošanu saistītie izdevumi |
| **8.** | Ar pasākumu organizēšanu saistīti izdevumi |
| **9.** | Publicitāte un reklāma |
| **10.** | Transporta izdevumi |

Jāņem vērā, ka kultūra veido nozīmīgus ieņēmumus citās nozarēs un rada nozīmīgu darba vietu skaitu ārpus kultūras sektora.

Gulbenes novada pašvaldības domes priekšsēdētājs A. Caunītis